da da da da da en id da da da da en en da de da da pl da da da da da da da da da da da da da sv da da da da da en da da da en de eo fr da da da de da da da da da da sv da da da sv sv uk da pl da en da da da da da da da da da es en da nb en en da da de da de da da fr da da de da en en en de ro da de da en da da de da ca nl de
Bliv frivillig i Aalborg lokalforening | Red Barnet
Velkommen til Red Barnet Aalborg
Red Barnet Aalborg kæmper for at give udsatte børn i lokalsamfundet en god start på livet
Red Barnet Aalborg er en levende lokalforening, som kæmper for at give børn i udsatte og sårbare positioner en god start på livet.
Vores mål er at være 100 aktive frivillige ved udgangen af 2021.
Vi arbejder lige nu med tre vigtige projekter – men regner med at udbygge løbende.
I familieoplevelsesklubben sikrer vi udsatte børn og deres forældre gode og givende oplevelser i et sjovt, trygt og inkluderende fællesskab. 8-10 gange om året, typisk en lørdag eller søndag eftermiddag, tager vi på ture og udflugter, som kan være alt fra at tage i skoven og lave mad over bål til at tage i Aalborg Zoo. Dejlige oplevelser, familiehygge og trygt fællesskab er nøgleord i dette projekt, som spreder meget glæde.
Vi søger flere frivillige til familieoplevelsesklubben.
Vi har et mål om at arrangere to ferielejre i 2021. En ferielejre for familier og en lejr for 8-11 årige børn.
I undersøgelser viser det sig, at netop ferieoplevelser er et efterspurgt velfærdsgode hos udsatte børn. Alt for mange børn møder op i skole efter sommerferien uden en ferieoplevelse.
Det vil vi gøre noget ved i Aalborg!
Vil du være med? Som frivillig eller som bidragyder til projektet? Så hører vi meget gerne fra dig.
Red Barnet Aalborg startede i August 2021 en ny naturklub for børn i alderen 6-9 år, i boligområdet Aalborg Øst, i samarbejde med den boligsociale helhedsplan Øst i Centrum. Børnene og de frivillige i teamet mødes til fælles aktiviteter én gang om ugen, i to timer, en hverdags eftermiddag samt en lørdag eller søndag om måneden, hvor også børnenes familier deltager. Som frivillig bliver du en del af en inspirerende og meningsfyldt frivillig aktivitet, som gør en forskel for børn lokalt.
Har du lyst til at være med? Så er der stadig mulighed for at blive frivillig. Vi glæder os meget til at høre fra dig.
Lokal ledelse og strategi
Vi arbejder løbende på at styrke vores bestyrelse og supportfunktioner, så hvis du har strategisk tæft og ledelsesmæssig sans eller andre relevante kompetencer, skal du være meget velkommen til at henvende dig.
Er du interesseret i at være frivillig i Red Barnet Aalborg?
Kontakt Red Barnet Aalborg HR team:
Eller tjek hvilke jobopslag vi har åbne her:
Red Barnet Aalborgs jobopslag
60 52 95 06
Vil du være frivillig hos Red Barnet?
Som frivillig i Red Barnet kan du være med til at hjælpe udsatte børn og deres familier gennem en af Red Barnets lokalforeninger. Her kan du fx være med til at arrangere ture, aktiviteter og ferielejre.
Bliv frivillig hos Red Barnet
Støt fast og gør en verden til forskel!